คือวันที่13เมษาที่ผ่านมาเราล้มหัวโขกผนังค่ะ ช่วงแรกๆก็เหมือนหัวโนทั่วไปมีเจ็บค่ะแต่ตอนนี้อาการเจ็บหายแล้ว แต่หัวก็ยังโนๆปูดๆอยู่ค่ะ กังวลว่าจะเป็นอะไร(มีอาการอย่างนึงคือจะปวดหัวจี๊ดเป็นบางครั้งครั้งนึงเป็นไม่นาน)ตอนนี้กังวลมากค่ะ ปล.ตรงที่หัวโนตรงนั้นผมเราน้อยมาก
สวัสดีค่ะ หลังการได้รับบาดเจ็บที่ศีรษะ อาจมีเลือดออกมาคั่งอยู่บริเวณชั้นใต้ผิวหนัง เห็นเป็นลักษณะหัวโนได้ ซึ่งเลือดจะค่อยๆถูกดูดซึมกลับเข้าร่างกาย และค่อยๆยุบลงเองได้หากผ่านมา 2 เดือนแล้ว ไม่มีความผิดปกติทางระบบประสาทเช่น ปวดหัวรุนแรงมาก คลื่นไส้ อาเจียนพุ่ง หมดสติ แขนขาอ่อนแรงไปครึ่งซีก ชาครึ่งซีก ชัก ไม่น่าจะมีเลือดออกในสมองค่ะ แต่ถ้าหัวยังโนมานานไม่หาย แนะนำพบแพทย์เพื่อตรวจร่างกายอย่างละเอียดอีกครั้ง ว่ายังเป็นหัวโนจากการบาดเจ็บของเนื้อเยื่ออยู่หรือไม่ หรือมีสาเหตุอื่น อาการผมร่วงผมบางไม่น่าเกี่ยวข้องกับภาวะหัวโนหรือการบาดเจ็บที่ศีรษะค่ะในขณะนี้ไม่ควรไปกดบริเวณหัวที่โนบ่อยๆ ระวังการกระทบกระแทกที่ศีรษะซ้ำ